Jelasin soal Bumi Langit  dalam bahasa sunda dong

Bumi Langit nyaéta hiji kawasan atawa komunitas terbuka nu aya di Jl Imogiri-Mangunan km 3, Desa Giriloyo, Kelurahan Wukirsari, Kecamatan Imogiri, Kabupaten Bantul, Daerah Istimewa Yogyakarta. Lokasina henteu jauh ti makam raja-raja Mataram Imogiri di wétaneun puseur dayeuh Yogyakarta kalawan garis laut di beulah kidulna jeung opat gunung di beulah kalérna (gunung Sindoro, gunung Sumbing, gunung Merbabu, jeung gunung Merapi). Ieu kawasan diurus ku Bapa Iskandar salah saurang Ajengan berkebangsaan Pakistan.

Di Bumi Langit urang bisa diajar ngeunaan pentingna hubungan mutual antara kahirupan manusa jeung alam sabudeureunana sarta mangrupa tempat terbuka pikeun saha waé anu hayang diajar ngeunaan kahirupan Islam anu toyib..

Loba hal – hal unik sarta bisa dicokot palajaran di désa ieu. Salah sahijina nyaéta cara tatanén. Cara tatanén di ieu tempat ngagunakeun konsép permakultur nyaéta cara tatanén nu museur kana sistem swadaya dumasar ékosistem alam. salah sahiji conto permakultur nu dipaké di Bumi Langit, para patani ngagunakeun pepelakan séjén nu dijadikeun kompos sarta pestisida. Sajaba ti éta, konsép arsitéktur wangunan anu aya di désa ieu ngahiji pisan jeung alam. Dingdingna henteu ngagunakeun batu bata tapi ngagunakeun rajutan hoé anu saterusna dilapisan ku sanga sarta ngajadikeun hiji wangunan anu tahan lini. Sarta asal énérgi anu dipaké Désa ieu ogé pohara soméah lingkungan nyaéta biogas sarta solar energy.

Bumi Langit mibanda sawatara produk lokal sorangan kawas kombuca jeung kéfir. Kombuca nyaéta inuman téh fermentasi anu ngagunakeun bakteri sedengkeun kefir nyaéta susu terfermentasi anu ogé ngagunakeun bakteri anu kandungan gijina leuwih alus batan yoghurt. Boh kombuca boh kefir pohara alus pikeun di konsumsi sarta nyageurkeun kana sawatara panyakit.